Oficialusis leidinys L 203 , 26/07/1991 p. 0108 - 0110

specialusis leidimas suomių kalba: skyrius 3 tomas 38 p. 0078

specialusis leidimas švedų kalba: skyrius 3 tomas 38 p. 0078



Komisijos direktyva 1991 m. birželio 25 d. iš dalies keičianti Direktyvą 86/109/EEB, leidžiančią prekiauti tik oficialiai sertifikuota tam tikrų rūšių pašarinių, aliejinių ir pluoštinių augalų "elitine sėkla" arba "sertifikuota sėkla" (91/376/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1966 m. birželio 14 d. Tarybos direktyvą 66/401/EEB dėl prekybos pašarinių augalų sėkla [1] su paskutiniais pakeitimais, padarytais Direktyva 90/654/EEB [2], ypač jos 3 straipsnio 3 dalį, atsižvelgdama į Komisijos direktyvą 86/109/EEB [3] su pakeitimais, padarytais Direktyva 89/424/EEB [4], ypač jos 3 straipsnį, kadangi Direktyva 66/401/EEB leista prekiauti tam tikrų rūšių pašarinių augalų elitine sėkla, sertifikuota sėkla ir komercine sėkla; kadangi Direktyvos 66/401/EEB 3 straipsnio 3 dalyje Komisijai suteikta teisė drausti prekybą sėkla, kuri nėra oficialiai sertifikuota kaip "elitinė sėkla" arba "sertifikuota sėkla"; kadangi atitinkamai Direktyva 86/109/EEB [5], inter alia, leista prekiauti tam tikrų rūšių pašarinių augalų sėkla, kuri yra oficialiai sertifikuota kaip "elitinė sėkla" arba "sertifikuota sėkla"; kadangi kai kurioms rūšims, nurodytoms Direktyvoje 86/109/EEB, šis prekybos apribojimas taikomas nuo 1991 m. liepos 1 d.; kadangi dabar yra aišku, kad iki tos dienos valstybės narės negalės pagaminti pakankamai kai kurių rūšių elitinės sėklos ir sertifikuotos sėklos, kad būtų patenkintas sėklos poreikis Bendrijoje; kadangi vis dėlto valstybės narės, kurios oficialiai pripažino atitinkamų rūšių veisles, turėtų skatinti tokios sėklos auginimą, kad ją būtų galima sertifikuoti kaip "elitinę sėklą" arba "sertifikuotą sėklą"; kadangi Komisija ištirs atitinkamas priemones, kurios skatintų prekybą taip išauginta sėkla; kadangi dėl to pageidautina numatyti tam tikras pereinamojo laikotarpio priemones, kol bus galima išauginti pakankamai šių rūšių elitinės sėklos ir sertifkuotos sėklos; kadangi šioje direktyvoje numatytos priemonės atitinka Žemės ūkio, sodininkystės ir miškininkystės sėklos ir dauginamosios medžiagos nuolatinio komiteto nuomonę, PRIĖMĖ ŠIĄ DIREKTYVĄ: 1 straipsnis Direktyva 86/109/EEB iš dalies keičiama taip: 1. 3 straipsnis pakeičiamas taip: "3 straipsnis Valstybės narės numato, jog nuo 1991 m. liepos 1 d. nebūtų leidžiama pateikti į rinką: –Alopecurus pratensis | –pievinio pašiaušėlio | –L. Arrhenatherum elatius (L.) Beauv. ex J. S. ir K. B. Presl | –aukštosios avižuolės | –Brumus catharticus Vahl | –paprastosios ragažolės | –Bromus sitchensis Trin | –sitkinės dirsės | –Lupinus luteus | –geltonojo lubino, išskyrus karčiojo lubino veisles | –Lupinus angustifolius L. | –siauralapio lubino | –Poa nemoralis L. | –miškinės miglės | –Trisetum flavescens (L.) Beauv. | –gelsvosios visgės | –Phacelia tanacetifolia Benth. | –bitinės facelijos | –Sinapis alba L. | –baltosios garstyčios | sėklos, jei ji nėra oficialiai sertifikuota kaip "elitinė sėkla" arba "sertifikuota sėkla"." 2. Įterpiamas toks straipsnis: "3a straipsnis 1. Išskyrus tuos atvejus, kai 5 dalyje numatyta kitaip, valstybės narės numato, jog nuo 1991 m. liepos 1 d. nebūtų leidžiama pateikti į rinką –Agrostis canina L. | –šuninės smilgos | –Festuca ovina L. | –avinio eraičino | –Lupinus albus L. | –baltojo lubino, karčiųjų veislių | –Lupinus luteus L. | –geltonojo lubino, karčiųjų veislių | –Trifolium alexandrinum L. | –egiptietiško dobilo | –Trifolium incarnatum L. | –purpurinio dobilo | –Trifolium resupinatum L. | –persinio dobilo | –Vicia sativa L. | –sėjamojo vikio | –Vicia villosa Roth. | –ruginio vikio | sėklai, jei ji nėra oficialiai sertifikuota kaip "elitinė sėkla" arba "sertifikuota sėkla". 2. Iki 1 dalyje minėtos datos valstybės narės praneša Komisijai apie 1 dalyje išvardytų veislių sėklos kiekį, kurio joms reikės sėjai savo teritorijoje iki 1991 m. gruodžio 31 d., kadangi galimas dalykas, kad turimo oficialiai sertifikuotos "elitinės sėklos" ir "sertifikuotos sėklos" kiekio tam gali nepakakti. 3. Valstybės narės, kurios pagal 2 dalį praneša Komisijai apie galimą oficialiai sertifikuotos "elitinės sėklos" ir "sertifikuotos sėklos" trūkumą, - renka visą turimą informaciją apie atitinkamų rūšių, išvardytų bendrajame žemės ūkio augalų veislių kataloge, veislių pritaikymu jų teritorijoms, ir apie tai nedelsdamos praneša Komisijai ne vėliau kaip iki 1991 m. spalio 1 d., - skatina reikiamą atitinkamų rūšių egzistuojančių ekologinių tipų išlaikymą, kad jie atitiktų oficialaus veislių pripažinimo reikalavimus. 4. Valstybės narės, kurios oficialiai pripažino atitinkamų rūšių veisles, turėtų skatinti tokios sėklos auginimą, kad ją būtų galima sertifikuoti kaip "elitinę sėklą" arba "sertifikuotą sėklą". Komisija tiria atitinkamas priemones, kurios skatintų prekybą taip išauginta sėkla. 5. 3 dalyje minimoms valstybėms narėms suteikiama teisė iki 1991 m. gruodžio 31 d. leisti pateikti į rinką oficialiai kontroliuojamą "komercinės sėklos" kiekį, kurio pakaktų 2 dalyje minėtam trūkumui padengti. Be informacijos, nurodytos Direktyvos 66/401/EEB IV priede, oficialioje etiketėje nurodoma: - atitinkamos medžiagos deklaruojamas tipas ir - tai, kad sėkla yra skirta tik atitinkamoms valstybėms narėms. 6. Tais atvejais, kai sėklos trūksta po 1991 m. gruodžio 31 d., taikomos Direktyvos 66/401/EEB 17 straipsnio nuostatos." 2 straipsnis Valstybės narės priima įstatymus ir kitus teisės aktus, kurie įgyvendina šią direktyvą. Apie tai jos nedelsdamos pranešti Komisijai. Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 3 straipsnis Ši direktyva skirta valstybėms narėms. Priimta Briuselyje, 1991 m. birželio 25 d. Komisijos vardu Ray Mac Sharry Komisijos narys [1] OL 125, 1966 7 11, p. 2298/66. [2] OL L 353, 1990 12 17, p. 48. [3] OL L 93, 1986 4 8, p. 21. [4] OL L 196, 1989 7 12, p. 50. [5] OL L 93, 1986 4 8, p. 21. --------------------------------------------------